|  |  |  |  |
| --- | --- | --- | --- |
| **MAPE** | | | |
| **1) INFORMAZIONS GJENERÂLS** | | | |
| TITUL DAL PERCORS | **Ce Gust! Ae scuvierte dal Siôr Gust** | | |
| CONTEST DI LAVÔR | Scuele | Scuele de Infanzie di Dedeà | |
| sezion e numar di arlêfs | 26 (grancj) | |
| Docente | *non:* | *dissipline* |
| Ellero Manuela | Furlan/ Percors trasversâl |
| competencis linguistichis preesistentis | *situazion linguistiche dal grup*  Nissun dai fruts al fevele par furlan, Cualchidun lu capìs, ma no lu fevele. Tancj di lôr no lu capissin par vie che no son furlanofons. Lis competencis preesistentis a son pocjis, limitadis aes ativitâts davueltis a scuele intes oris di Furlan.  *prerecuisîts pes dissiplinis:*  I fruts a mostrin di vê pocjis capacitâts di comprension de lenghe furlane, ma di jessi in stât di memorizâ e riprodusi verbalmentri il non di ogjets e aliments. | |
| MOTIVAZIONS | Il percors didatic educatîf indreçât ai fruts di cinc agns al à rispietât il plan di intervent previodût de programazion di dal an di scuele lavorant su plui cjamps di esperience e otignint bogns risultâts.  Dilunc dai incuintris, traviers di leturis imbinadis a ativitâts grafichis pitorichis, i fruts a àn vût la pussibilitât di esplorâ e sperimentâ la lenghe furlane slargjant e inricjint di significât i orizonts de esperience di ognun. Lis diviersis propuestis di cercis a son stadis motîf di ispirazion par inviâ un percors apassionant di scuvierte e cognossince dai aliments, che metûts a confront con chês che a integnin ae vite di ogni dì dai fruts, a àn permetût di valorizâ ognun di lôr inte lôr unicitât di personis. | | |
| TIMPS | Durade | 30 oris | |
| scansion/frecuence | Un incuintri setemanâl di dôs oris | |
| SPAZIS | Aule, zardin | | |
| CJAMPS DI ESPERIENCE | Il percors al à ha metût adun in maniere trasversâl ducj i cjamps di esperience. | | |
| LENGHIS | Furlan/Talian | | |
| MATERIÂI/ STRUMENTS DOPRÂTS | Pipins di peçot (Gjatut), Leturis, Poesiis, Cjapiel di cogo di cjarte, aliments, bevandis, schedis didatichis | | |

|  |  |
| --- | --- |
| **2) SCHEDE DIDATICHE GJENERÂL** | |
| OBIETÎFS LINGUISTICS COMUNICATÎFS | * Familiarizâsi cu la lenghe furlane intun contest ludic e pratic * Promovi moments di scolte, di scambi e di confront doprant la lenghe furlane * Indreçâ i fruts che no fevelin par furlan ae sô cognossince intune otiche interculturâl di bon acet e condivision * Valorizâ e potenziâ il furlan tant che lenghe di comunicazion * Doprâ il furlan tant che lenghe veicolâr * Imparâ frasis semplicis, par saludâ, par esprimi domandis semplicis e doprâlis tal contest just. * Comprendi il significât di poesiis facilis e savê ripetilis. |
| OBIETÎFS DISSIPLINÂRS | * Svilupâ la capacitât di scoltâ * Svilupâ la capacitât di lavorâ in grup relazionantsi in maniere corete cui compagns e cul adult * Savê ricognossi e doprâ tiermins e espressions de lenghe furlane leâts ai argoments tratâts * Promovi compuartaments di esplorazion * Sperimentâ e doprâ gnovis tecnichis grafichis pitorichis e espressivis. |
| METODOLOGJIIS / STRATEGJIIS  DOPRADIS | * Moments di circle time a son stâts ocasions buinis par fâ vignî fûr salacor lis cognossincis preesistentis ma ancje par valutâ daûr des voltis il grât di comprension e assimilazion. |
| ORGANIZAZION DIDATICHE | Lis ativitâts e dutis lis esperiencis a son stadis presentadis in circle time par valutâ la comprension e daspò a son stadis aprofondidis cun cercis e schedis didatichis. |

|  |  |
| --- | --- |
| **3) DESCRIZION DAL PERCORS** | |
| FASIS DAL LAVÔR | Partint dal percors di ples sul Siôr Gust, la insegnante e à inviade la cognossince de classe cu la presentazion di un amì pelôs: “Gjatut “, traviers la leture: ***Gjatut al à fam***  La lezion e je lade indenant cuntune schede didatiche:  ***Dissegne ce che tu mangjis a gulizion***.  Si à proponude po la leture de storie: ***Un brâf cogo*** (tradusude dal talian) dant la consegne:  ***Fâs deventâ biel il to cjapiel di cogo***: ogni frut al veve la pussibilitât di personalizâ, colorantlu, il so cjapiel di cogo di cjarte;  I fruts a àn daspò realizât un ***Pipinot di nêf*** une vore particolâr: tacant sore lis sioris (i pop corn) e stant ben atents a no fâsi scuvierzi biel che ju cerçavin!  In riferiment al percors de sezion, intal libri “A cena dalla Regina”(Rutu Modan) a àn scuviert cierts aliments che al è permetût di mangjâju cu lis mans!  Schede didatiche: ***Cun ce puedio mangjâlu?***  ***Pomis di Invier - Fasin il struc di naranç***  Cognossince des pomis dal Invier cun ativitât pratiche: ogni frut al à podût preparâsi il so struc di naranç.  Poesie "***Carnevâl in ligrie***" cun degustazion di crostui  Memorizazione de poesie  Leture: ***I fruts e il mangjâ*** cun degustazion di pan  Leture (in furlan) dal libri pop-up “I bambini ed il cibo” (Cristina Rodrìguez Gil e Helena Renedo Morales) scuvierzint ce che a mangjin i fruts dal mont, ma fermantsi soredut sul pan e cognossint cualchidune des versions infinidis di pan. O vin cerçât par esempli la Baguette francese, la Pita greghe o il Landbrot, ma o vin scuviert ancje il pan furlan: il Pan di Sorc!  ***A mirinde sul prât***: Par saludâsi, la ultime lezion le vin dedicade a organizâ une mirinde (che e voleve jessi di fûr sul prât ma il timp di Vierte no nus al à permetût!): si sin organizâts dentri de aule imparant ce che si à di puartâ par fâ une mirinde in campagne... e ce che no si à di fâ cuant che si finis. |

|  |  |
| --- | --- |
| **4) MATERIÂI TRASFERIBII** | |
| MATERIÂI  DOPRATS  DE DOCENTE | Tescj, schedis, imagjins, libris ilustrâts, lapis colorâts, penarei, cole, fueis, cartoncins e colôr, mangjativis e bevandis par fâ lis cercis. |

|  |  |
| --- | --- |
| MATERIÂI  PRODUSÛTS DE DOCENTE | A son stadis realizadis schedis didatichis, fotografiis di documentazion. |

|  |  |
| --- | --- |
| MATERIÂI  DOPRÂTS DAI ARLÊFS | Schedis operativis, libris ilustrâts, materiâl di consum (fueis, penarei, cartons diviers colôrs), sioris par realizâ il pipinot di nêf |

|  |  |
| --- | --- |
| MATERIÂI PRODUSÛTS DAI ARLÊFS | Fassicul personâl cun ducj i lavôrs fats a scuele, condividût cu la famee |

|  |  |
| --- | --- |
| **5) VALUTAZION** | |
| ASPIETS LINGUISTICS | * svilup des abilitâts di scoltâ e fevelâ * ûs di lessic adat al contest * struturazion des frasis   si fâs riferiment al Cuadri european  des Lenghis par chel che al inten  i nivei di: RICEZION  PRODUZION |
| CONTIGNÛTS DISSIPLINÂRS | * Comprension des consegnis * Interazion tal grup dai compagns e cu la insegnante: rispiet dai turnis di peraule, esprimi lis propris dibisugnis e emozionis |
| INTERÈS PARTECPAZION MOTIVAZION | I fruts a àn acetât cun grant entusiasim lis propuestis fatis, mostrantsi atîfs, partecipatîfs, motivâts e colaboratîfs.  I arlêfs, ae fin dal percors, a àn mostrât di vê acuisidis capacitâts suficientis di memorizâ e riprodusi verbalmentri il non di ogjets e aliments e il test di poesiis.  L’interès pai contignûts presentâts al è stât une vore bon e la osservazion in itinere e à permetût di vê un bon risultât tignint cont des metodologjiis dopradis. |
| VALUTAZION DAL PERCORS DI BANDE DAI ARLÊFS | I fruts si son simpri declarâts positivamentri rivuart aes ativitâts proponudis. |

|  |
| --- |
| **6) IPOTESIS DI SVILUP** |
| Aprofondî e ampliâ il percors, presentant il mangjâ tradizionâl furlan. |